
Comisia pentru buget, finanţe şi bănci

Bucureşti,      15.05.2002         

Nr. 22/262

Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege pentru aprobarea Ordonanţei de urgenţă a  Guvernului nr. 39/2002 privind modificarea şi completarea articolului 3 din Ordonanţa Guvernului nr. 11/2000 pentru ratificarea Acordului de împrumut dintre România şi Banca Internaţională pentru Reconstrucţie şi Dezvoltare pentru finanţarea Proiectului de închidere a minelor şi de atenuare a impactului social, în valoare de 44,5 milioane dolari SUA, semnat la Bucureşti la 13 octombrie 1999, cu care comisia noastră a fost sesizată în fond cu adresa Biroului Permanent nr. 232 din 9 mai 2002.

PREŞEDINTE,

Prof. dr. Florin Georgescu

Parlamentul  României

Comisia pentru buget, finanţe şi bănci

Bucureşti,      15.05.2002

Nr. 262

RAPORT

asupra proiectului de Lege pentru aprobarea Ordonanţei de urgenţă a  Guvernului nr. 39/2002 privind modificarea şi completarea articolului 3 din Ordonanţa Guvernului nr. 11/2000 pentru ratificarea Acordului de împrumut dintre România şi Banca Internaţională pentru Reconstrucţie şi Dezvoltare pentru finanţarea Proiectului de închidere a minelor şi de atenuare a impactului social, în valoare de 44,5 milioane dolari SUA, semnat la Bucureşti la 13 octombrie 1999

Cu adresa nr. 232 din 9 mai 2002, Biroul Permanent, conform art.89 şi 107 din Regulamentul Camerei Deputaţilor, a sesizat, pentru examinare şi avizare în fond, Comisia pentru buget, finanţe şi bănci cu proiectul de Lege pentru aprobarea Ordonanţei de urgenţă a  Guvernului nr. 39/2002 privind modificarea şi completarea articolului 3 din Ordonanţa Guvernului nr. 11/2000 pentru ratificarea Acordului de împrumut dintre România şi Banca Internaţională pentru Reconstrucţie şi Dezvoltare pentru finanţarea Proiectului de închidere a minelor şi de atenuare a impactului social, în valoare de 44,5 milioane dolari SUA, semnat la Bucureşti la 13 octombrie 1999.
La întocmirea proiectului de Lege s-au avut în vedere avizul primit de la Comisia pentru industrii şi servicii , precum şi avizul Consiliului Legislativ.

La lucrările comisiei au participat  24 de deputaţi, din totalul de 25 membri ai comisiei.

In urma examinării proiectului de Lege pentru aprobarea Ordonanţei de urgenţă a  Guvernului nr. 39/2002 privind modificarea şi completarea articolului 3 din Ordonanţa Guvernului nr. 11/2000 pentru ratificarea Acordului de împrumut dintre România şi Banca Internaţională pentru Reconstrucţie şi Dezvoltare pentru finanţarea Proiectului de închidere a minelor şi de atenuare a impactului social, în valoare de 44,5 milioane dolari SUA, semnat la Bucureşti la 13 octombrie 1999, în şedinţa din 15 mai 2002, comisia a hotărât, cu unanimitate de voturi, ca proiectul de lege să fie supus spre dezbatere şi adoptare Plenului Camerei Deputaţilor, cu  amendamente.

La lucrările comisiei au participat ca invitaţi, în conformitate cu prevederile art.51 şi 52 din Regulamentul Camerei Deputaţilor, reprezentanţii ministerelor de resort, domnul Radu Mironovici – director general adjunct din Ministerul Industriei şi Resurselor, care a susţinut forma rezultată din prezentul raport.

Proiectul de Lege a fost adoptat de Senat în şedinţa din data de 25 aprilie 2002.

Prezentul proiect de Lege face parte din categoria legilor ordinare.

I. AMENDAMENTE ADMISE
În urma dezbaterii, Comisia propune adoptarea proiectului de lege cu următoarele amendamente:

Nr. crt.
Text iniţial
Text propus de Comisie (autorul amendamentului)
Motivarea propunerii amendamentelor

1.
Articolul unic – Se aprobă Ordonanţa de urgenţă a  Guvernului nr. 39 din  28 martie 2002 privind modificarea şi completarea art. 3 din Ordonanţa Guvernului nr. 11/2000 pentru ratificarea Acordului de împrumut dintre România şi Banca Internaţională pentru Reconstrucţie şi Dezvoltare privind finanţarea Proiectului de închidere a minelor şi de atenuare a impactului social, în valoare de 44,5 milioane dolari S.U.A., semnat la Bucureşti la 13 octombrie 1999, şi publicată în Monitorul Oficial al României, Partea I, nr. 234 din 8 aprilie 2002.


Articolul unic – Se aprobă Ordonanţa de urgenţă a  Guvernului nr. 39 din  28 martie 2002 privind modificarea şi completarea art. 3 din Ordonanţa Guvernului nr. 11/2000 pentru ratificarea Acordului de împrumut dintre România şi Banca Internaţională pentru Reconstrucţie şi Dezvoltare privind finanţarea Proiectului de închidere a minelor şi de atenuare a impactului social, în valoare de 44,5 milioane dolari S.U.A., semnat la Bucureşti la 13 octombrie 1999, şi publicată în Monitorul Oficial al României, Partea I, nr. 234 din 8 aprilie 2002 cu următoarea completare:


2.
2. După alineatul (3) se introduc două noi alineate, (31) şi (32), cu următorul cuprins:

(31) În scopul implementării componentei de atenuare a impactului social al Proiectului cofinanţarea fondului pentru plăţi în cadrul programului de stimulente financiare acordate antreprenorilor locali în vederea angajării şi instruirii persoanelor fără loc de muncă provenite din activitatea minieră şi din activităţi conexe acesteia, cheltuielile cu deplasarea (transport, diurnă, cazare, combustibil) şi instruirea personalului Agenţiei Naţionale pentru Dezvoltarea şi Implementarea Programelor de Reconstrucţie a Zonelor Miniere, precum şi remunerarea serviciilor de consultanţă pe termen scurt se suport din contribuţia României la realizarea acestuia.

(32) Prin derogare de la prevederile art. 5 din Ordonanţa Guvernului nr. 80/2001 privind stabilirea unor norme de cheltuieli pentru autorităţile şi instituţiile publice, autoturismele achiziţionate din fondurile proiectului vor fi utilizate pentru activităţile specifice cerute de managementul şi implementarea acestuia, în limita cheltuielilor prevăzute cu acest scop în proiect, aprobate anual, prin ordin al coordonatorului proiectului.
Alineatul (31)  va avea următorul cuprins:

(31) În scopul implementării componentei de atenuare a impactului social al Proiectului cofinanţarea fondului pentru plăţi în cadrul programului de stimulente financiare acordate antreprenorilor locali în vederea angajării şi instruirii persoanelor fără loc de muncă provenite din activitatea minieră şi din activităţi conexe acesteia, cheltuielile cu deplasarea (transport, diurnă, cazare, combustibil) şi instruirea personalului Agenţiei Naţionale pentru Dezvoltarea şi Implementarea Programelor de Reconstrucţie a Zonelor Miniere, precum şi remunerarea serviciilor de consultanţă pe termen scurt se suport din contribuţia României la realizarea acestuia, în limita cheltuielilor prevăzute cu acest scop în proiect, aprobate anual, prin ordin al coordonatorului proiectului.
Autori:

- dp. Ioan Bivolaru – PSD- SDU;

- dp. Aurel Daraban – PSD-SDU

- dp. Istvan Antal – UDMR.

Nu se modifică
Pentru controlul activităţilor desfăşurate şi justificarea cheltuielilor, conform normativelor în vigoare.

PREŞEDINTE,

Prof. dr. Florin Georgescu
SECRETAR,

Dr. Daniel Ionescu

                     Experţi parlamentari:

                     Onete Alexandru

       Măţan Ofelia

